Diari Oficial de la Generalitat Valenciana


Sumari del DOGV 4343, del 25-09-2002 (2002/9824)

ORDE de 30 de juliol de 2002, de la Conselleria de Cultura i Educació, per la qual s'atribuïx la denominació específica de José Espadero al Conservatori de Dansa d'Alacant.
----------------------------------------------------------------------------------------------------------------------------------------------------------------------------

### Dades del document

Número de DOGV
:   4343

Data del DOGV
:   25-09-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/9824


Data del document
:   30-07-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Alacant
    * espectacles
    * educació artística
    * centre d'ensenyament

ORDE de 30 de juliol de 2002, de la Conselleria de Cultura i Educació, per la qual s'atribuïx la denominació específica de José Espadero al Conservatori de Dansa d'Alacant. [2002/A9824]
  
El Consell Escolar del Conservatori de Dansa d'Alacant, en la sessió celebrada l'1 de març de 2001, va aprovar sol·licitar per al mencionat centre la denominació específica de José Espadero. Esta proposta va ser aprovada pel Consell Escolar Municipal d'Alacant en sessió celebrada el dia 7 de juny de 2001, i disposa de l'informe de la Inspecció Educativa de la Direcció Territorial de Cultura i Educació d'Alacant.
  
José Espadero és el nom artístic de José Sánchez García, ballarí i catedràtic de Dansa Espanyola del citat conservatori. Esta denominació té el suport de nombroses entitats públiques i privades d'Alacant.
  
L'article 13 de la Llei Orgànica 8/1985, de 3 de juliol, Reguladora del Dret a l'Educació, establix que tots els centres tindran una denominació específica. Supletòriament hi és aplicable l'article 3.2 del Decret 234/1997, de 2 de setembre, del Govern Valencià, pel qual s'aprova el Reglament Orgànic i Funcional dels Instituts d'Educació Secundària, publicat en el Diari Oficial de la Generalitat Valenciana, de 8 de setembre. El citat article establix que en els centres existents, el Consell Escolar podrà proposar-ne la denominació específica a la Conselleria, després de l'informe favorable del consell escolar municipal o, si no, del ple de l'ajuntament corresponent.
  
En virtut d'això i fent ús de les facultats que em conferix l'article 35 de la Llei 5/1983, de 30 de desembre, de Govern Valencià,
  
ORDENE
  
Concedir la denominació específica de José Espadero al Conservatori de Dansa d'Alacant, codi 80531790.
  
DISPOSICIÓ ADDICIONAL
  
Esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
La present orde entrarà en vigor el mateix dia de la seua publicació en el Diari Oficial de la Generalitat Valenciana.
  
Segona
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra la present orde, que posa fi a la via administrativa, es podrà presentar, potestativament, recurs de reposició o bé plantejar directament recurs contenciós administratiu, en els terminis i davant dels òrgans que s'indiquen a continuació:
  
a) El recurs de reposició s'haurà d'interposar davant del conseller de Cultura i Educació en el termini d'un mes comptador a partir del sendemà de la seua publicació.
  
b) El recurs contenciós administratiu s'haurà d'interposar davant del Tribunal Superior de Justícia de la Comunitat Valenciana, en el termini de dos mesos comptadors a partir del sendemà de la seua publicació.
  
València, 30 de juliol de 2002
  
El conseller de Cultura i Educació
  
MANUEL TARANCÓN FANDOS